A 2010-es világbajnokságon a nyitónapon, június 11-én, Franciaország ellen játszott először. Később a csoportmeccsek során Dél-Afrika és Mexikó ellen is pályára lépett, egyik meccsen sem kapott gólt. A nyolcaddöntőben, Dél-Korea ellen is ő védett, Uruguay 2-1-re győzött. A negyeddöntőben Ghána volt a válogatott ellenfele. A rendes játékidő és a hosszabbítás sem hozott döntést, 120 perc után is 1–1 volt az eredmény, így büntetőpárbaj következett. Itt kétszer is hárítani tudott, így Uruguay jutott az elődöntőbe. Egy évvel később pedig megnyerték a 2011-es Copa Américát is.